**4 hjørner**

**Hensikt:**

4-hjørner er en enkel måte å få elever til å diskutere rundt global problematikk og

prosjekt landets problematikk. Det skal også aktivt få elever til å tenke over sine

meninger og muligheter.

**Dette trenger du:**

Et stort rom, fire lapper der det står: Enig, Uenig, Kanskje og Vet ikke. Om du har

tilgang på prosjektor kan du gjerne bruke powerpointen til å vise frem de ulike

påstandene.

**Slik gjør du:**

Les opp en påstand om gangen og la eleven stille seg ved Enig, Uenig, Kanskje eller

Vet ikke. Som leder av spillet kan man velge ut en tilfeldig person som skal forklare

hvorfor den personen står der. Men start gjerne, som oppvarming, med noen

testpåstander som pizza er bedre enn taco, eller håndball er bedre enn fotball.

Lykke til, og føl deg fri til å finne opp andre prosjektrelaterte påstander eller andre

globale påstander!

**Påstander:**

Prosjektrelatert:

* Ungdom i Norge og Uganda er svært ulike.
* Det er vanskelig å slite psykisk i Norge.
* Det er tabu å snakke om psykisk helse.
* Det er bra å føle på skam av og til.
* Noen ganger er det bedre å ikke tenke på det som er vanskelig.
* Det er greit å tulle med psykiske lidelser.
* Det er verre å slite med psykisk helse i Uganda enn i Norge.
* Det er viktig å snakke åpent om psykisk helse.
* Det er viktig at vi lærer om psykisk helse på skolen.
* Det er vanskelig å leve et godt liv uten tilgang på psykologer og et støtteapparat for psykisk helse.
* Det er ofte vanskelig å gjennomføre skolen og få en utdanning hvis man har en dårlig psykisk helse.
* Psykisk helse er like viktig som fysisk helse.

Ikke prosjektrelatert:

* Verden vil aldri bli kvitt fattigdom
* De valgene vi tar er med på å påvirke verden
* Det er umulig å skape likhet mellom fattige og rike
* Operasjon Dagsverk burde heller gi nødhjelp enn å satse på utdanningsprosjekter
* Verden har blitt mer rettferdig de siste tiårene
* Vi burde heller hjelpe eldre og fattige i Norge enn å drive med bistand til utviklingsland
* Alle kan klare å komme seg ut av fattigdom hvis de bare prøver hardt nok
* Det lønner seg for hele samfunnet å satse på utdanning til ungdom
* Det er greit å bruke vold for å stoppe urettferdighet hvis man må
* Demokrati er alltid bedre enn diktatur
* Ungdom er ungdom uansett hvor de er født
* Noen mennesker vil alltid ha dårligere forutsetninger enn andre
* Handel fører til utvikling
* De rike har blitt rike på bekostning av de fattige i verden
* Noen mennesker er mer verdt enn andre
* Et av kriteriene for at det er fred i et land, er at menneskene i det føler seg
trygge
* Vi kan aldri få 100% fred i verden
* Det nytter å engasjere seg